
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 176 


21 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών της τριμελούς επιτροπής που διερευ¬ 
νά την ελληνική καταγωγή των αιτούντωντην Ελλη¬ 
νική Ιθαγένεια Ομογενών από χώρες της πρώην 
ΕΣΣΔ η οποία εδρεύει στην Πρεσβεία της Ελλάδος 


στην Αλμάτυ . 1 

Καθιέρωση υπερωριακής, απασχόλησης για υπαλλή¬ 
λους των Γραφείων Υπουργού, Γενικού Γραμματέα 
και Ειδικών Γραμματέων του ΥΠΠΟ για το έτος 
2001 . 2 


Τεχνικός κανονισμός πιστοποίησης και ελέγχου κατά 
την εμπορία σπόρων προς σπορά συμβατικών ποι¬ 
κιλιών καλλιεργουμένων φυτικών ειδών για την πα¬ 
ρουσία προσμίξεων από γενετικά τροποποιημέ¬ 


νους σπόρους . 3 

Ρύθμιση της αλιείας των μεγάλων πελαγικών ψαριών 
έτους 2001 . 4 


ΑΠΟΦΑΣΕΙ Σ 

Αριθ.ΑΣ 18 (1) 

Ορισμός μελών της τριμελούς επιτροπής που διερευνά 
την ελληνική καταγωγή των αϊτούντων την Ελληνική 
Ιθαγένεια Ομογενών από χώρες της πρώην ΕΣΣΔ η 
οποία εδρεύει στην Πρεσβεία της Ελλάδος στην Αλ¬ 
μάτυ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- ΕΞΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Του Ν.2790/2000 (ΦΕΚ 24/16.2.00) «Αποκατάσταση 
Παλιννοστούντων Ομογενών από χώρες της πρώην ΕΣΣΔ 
και άλλες διατάξεις». 

β) Του Ν. 2594/98 «Κύρωση ως κώδικα του Σχεδίου Νό¬ 
μου Οργανισμός Υπουργείου Εξωτερικών» 


γ) Του Ν. 1558/85 «Κυβέρνηση και Κυβερνητικά Όργα¬ 
να», όπως ισχύει. 

δ) Την ΑΣ 2264/30.11.2000 Απόφαση του Πρωθυπουρ¬ 
γού και του Υπουργού Εξωτερικών που δημοσιεύθηκε 
στο ΦΕΚ 1485/5.12.2000 τεύχος Β’ και αφορά τον καθορι¬ 
σμό αρμοδιοτήτων του Υφυπουργού Εξωτερικών Γρ. 
Νιώτη 

2. Την ανάγκη συγκρότησης και λειτουργίας των τριμε¬ 
λών επιτροπών που διερευνούν την ελληνική καταγωγή 
των αιτούντων, την ελληνική ιθαγένεια ή το ειδικό δελτίο 
ταυτότητας ομογενούς, ομογενών από χώρες της πρώην 
ΕΣΣΔ σύμφωνα με το άρθρο 1 παρ.2του Ν.2790/2000. 

3. Το ΑΣ 4/10.2.2001 έγγραφο της Ελληνικής Πρεσβεί¬ 
ας στο Καζακστάν 

4. Το γεγονός ότι από την παρούσα δεν προκύπτει δα¬ 
πάνη εις βάρος Ελληνικού Δημοσίου, αποφασίζουμε: 

1. Ορίζουμε ως μέλη της τριμελούς επιτροπής που διε¬ 
ρευνά την ελληνική καταγωγή των αιτούντων την ελληνι¬ 
κή ιθαγένεια ομογενών από χώρες της πρώην ΕΣΣΔ, η 
οποία εδρεύει στην Πρεσβεία της Ελλάδος στην Αλμάτυ 
τους εξής: 

ΤΑΚΤΙΚΑ ΜΕΛΗ: 

1. Χριστόδουλο Μαργαρίτη, ως Πρόεδρο 

2. Αντώνιο Σαμαρά, ως Μέλος. 

3. Κωνσταντίνο Καλαμπόκη, ως Μέλος. 

2. Έργο της ανωτέρω επιτροπής είναι η διατύπωση γνώ¬ 
μης για την ελληνική καταγωγή του αιτούντος την κτήση 
της ελληνικής ιθαγένειας ή του Ειδικού Δελτίου Ταυτότη- 
τος Ομογενούς. Η διατύπωση του πορίσματος της Επι¬ 
τροπής γίνεται μετά από έλεγχο των υποβληθέντων δικαι- 
ολογητικών της παραγράφου 3 του άρθρου 1 του 
Ν.2790/2000, της συνέντευξης του ενδιαφερομένου, κα¬ 
θώς και την αξιολόγηση όλων των δεδομένων περί της ελ¬ 
ληνικής καταγωγής του. 

Η παρούσα να δημοσιευθεί στην εφημερίδα της Κυβερ- 
νήσεως. 

Αθήνα, 16 Ιανουάριου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΒΑΣΩ ΠΑΠΑΝΔΡΕΟΥ ΓΡΗΓΟΡΗΣ ΝΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/2190/0022 (2) 

Καθιέρωση υπερωριακής, απασχόλησης για υπαλλήλους 
των Γραφείων Υπουργού, Γενικού Γραμματέα και Ειδι¬ 
κών Γραμματέωντου ΥΠΠΟ για το έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. -Τις διατάξεις: 

α) του ν. 1558/85 «Κυβέρνηση και Κυβερνητικά Όργα¬ 
να». 

β) της αριθμ. 88/2.8.85 Π.Υ.Σ. «Οργάνωση και λειτουρ¬ 
γία Πολιτικών Γ ραφείων, μελώντης Κυβέρνησης και Υφυ¬ 
πουργών». 

γ) των αριθμ. 377/4.10.95 και 33/30.5.97 Π.Υ.Σ. «Τροπο¬ 
ποίηση και συμπλήρωση της αριθμ.88/2.8.85 Π.Υ.Σ.». 

δ) του άρθρου 15 του ν. 2592/98 «Αναπροσαρμογή συ- 
ντάξεωνπολιτικώνσυνταξιούχωντουΔημοσίου... κ.λ.π.», 
που αντικατέστησε το άρθρο 18 του ν.2470/97, που αφο¬ 
ρά» στην υπερωριακή εργασία. 

ε) του άρθρου 21 παρ. 3 του ν. 2515/97 «Άσκηση επαγ¬ 
γέλματος Λογιστή Φοροτεχνικού, λειτουργία σώματος 
Ορκωτών Εκτιμητών και άλλες διατάξεις». 

Στ) του άρθρου 15 του Ν. 2730/99 (ΦΕΚ 130/Α/25.6.99) 
«Σχεδιασμός, ολοκληρωμένη ανάπτυξη και εκτέλεση των 
ολυμπιακών έργων και άλλες διατάξεις», όπως αντικατα- 
στάθηκε από το άρθρο 3 παρ.3 και 4 του Ν. 2819/2000 
(ΦΕΚ 84/α/15.3.2000). 

ζ) του ν.2448/96 «Μισθολογικές ρυθμίσεις μόνιμων στε¬ 
λεχών των Ενόπλων Δυνάμεων και αντιστοίχων της Ελλη¬ 
νικής Αστυνομίας κ.λ.π.». 

η) του Π.Δ. 941/77 για τον Οργανισμό του Υπουργείου 
Πολιτισμού. 

θ) Την αριθμ. 2/80345/0004/8.11.99 κ.υ.α. (ΦΕΚ2040/Β/ 
19.11.99) με θέμα: «Μεταβίβαση εξουσίας σύμφωνα με το 
αρ.7 παρ.1 του Ν. 1943/91». 

2. Τις υπηρεσιακές ανάγκες των Γραφείων Υπουργού 
Πολιτισμού, Γ ενικού Γ ραμματέα και Ειδικών Γ ραμματέων 
του ΥΠΠΟ. 

3. Το γεγονός ότι, από την αποζημίωση των αναφερο- 
μένων στην παρούσα απόφαση υπαλλήλων προκαλείται 
δαπάνη ύψους περίπου 137.988.024 δρχ. η οποία θα κα¬ 
λυφθεί από τις πιστώσεις των ΚΑΕ 0511,0512,0521,0522, 
0531, και 0532 του Τακτικού Προϋπολογισμού ΥΠΠΟ 
έτους 2001, αποφασίζουμε: 

1. Εγκρίνουμε κατά μήνα μέχρι σαράντα (40) ώρες υπε- 
ρωριακή, τριάντα (30) ώρες νυκτερινή και είκοσι (20) 
ώρες Κυριακών - εξαιρέσιμων ημερών απασχόληση για 
καθένα από τους κάτωθι που υπηρετούν στα Πολιτικά 
Γ ραφεία του Υπουργού, Γ ενικής Γ ραμματέως ή των Ειδι¬ 
κών Γ ραμματέωντου Υπουργείου Πολιτισμού, ως εξής: 

Γ ραφείο Υπουργού 

Δέκα (10) μετακλητούς υπαλλήλους (Ν. 1558/85) - Οκτώ 
(8) αποσπασμένους υπαλλήλους (Ν. 1558/85) - Δέκα (10) 
Ειδικούς Συμβούλους-Συνεργάτες (Ν. 1558/85) - Δέκα 
(10) αστυνομικούς, προσωπική ασφάλεια του Υπουργού. 

Γ ραφείο Γ ενικού Γ ραμματέα 

Τρεις (3) αποσπασμένους (Ν. 1558/85) - Ένα (1) Σύμ¬ 
βουλο και ένα (1) Συνεργάτη (άρθρο 71 του Ν. 1943/91). 

Γραφείο Ειδικού Γραμματέα Διοικ.Τομέα Προγραμμά¬ 
των & Εργων Ευρωπαϊκής Ένωσης 


Δύο (2) αποσπασμένους (αρθ.18 παρ. 16 Ν. 2503/97) - 
Δύο (2) Συμβούλους - Συνεργάτες (αρθ.18 παρ. 16 
Ν.2503/97). 

Ειδική Γραμματεία Ολυμπιακών Αγώνων 2004 

Ένα (1) Ολυμπιακό Υπεύθυνο (άρθρο 15 παρ.3α 
Ν.2730/99 - Δέκα (10) μετακλητούς (άρθρο 15 παρ.3 β 
εδ.4Ν.2730/99 και άρθρο3παρ.3 και4του Ν.2819/2000). 

2. Εγκρίνουμε κατά μήνα μέχρι εξήντα (60) ώρες υπε- 
ρωριακή εργασία για κάθε ένα από τους κάτωθι μόνιμους 
υπαλλήλους που έχουν αποσπασθεί ή διατεθεί βάσει γε¬ 
νικών διατάξεων στα Πολιτικά Γ ραφεία του Υπουργού, Γ ε¬ 
νικής Γ ραμματέως ή των Ειδικών Γ ραμματέωντου Υπουρ¬ 
γείου Πολιτισμού, ως εξής: 

Γραφείο Υπουργού: Δέκα πέντε (15) υπαλλήλους. 

Γραφείο Γενικού Γραμματέα : Έξι (6) υπαλλήλους 

Γραφείο Ειδικού Γραμματέα Διοικ.Τομέα Προγραμμά¬ 
των & Ερνων Ευρωπαϊκής Ενωσης : Πέντε (5) υπαλλή¬ 
λους. 

Ειδική Γραμματεία Ολυμπιακών Αγώνων 2004: Δέκα 
(10) αποσπασμένους (αρθ.15παρ.3βεδ.4 Ν. 2730/99). 

Γραφείο τύπου & Δημοσίων Σχέσεων : Τέσσερις (4) 
υπαλλήλους. 

3. Η ως άνω απασχόληση βεβαιώνεται κατά περίπτωση 
από τον Δ/ντή του Πολιτικού Γ ραφείου του Υπουργού, τη 
Γ ενική Γ ραμματέα, τους Ειδικούς Γ ραμματείς του ΥΠΠΟ 
ή τον Προϊστάμενο του Γραφείου Τύπου και Δημοσίων 
Σχέσεων. 

4. Η δαπάνη που προκαλείται από την αποζημίωση των 
αναφερομένων στην παρούσα απόφαση υπαλλήλων, 
ύψους περίπου 137.988.024 δρχ., θα καλυφθεί από τις πι¬ 
στώσεις του Τακτικού Προϋπολογισμού ΥΠΠΟ έτους 
2001 αναλυτικά κατά ΚΑΕ ως εξής: 0511:71.702.099 δρχ., 
0512 :46.042.722 δρχ., 0521: 1.482.472 δρχ., 0522: 
2.204.331 δρχ., 0531: 6.656.899 δρχ. και 0532: 9.899.501 
δρχ. 

Η παρούσα απόφαση, που ισχύει από 1.1.2001 μέχρι και 
31.12.2001, να δημοσιευθεί στην Εφημερίδα της Κυβερ- 
νήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Δημ/κής Πολιτικής Υπουργείου 

Υπουργείου Οικονομικών Πολιτισμού 

ΙΩΑΝΝΗΣ ΚΟΥΣΟΥΑΑΚΟΣ ΛΙΝΑ ΜΕΝΔΩΝΗ 


Αριθ. 332657 (3) 

Τεχνικός κανονισμός πιστοποίησης και ελέγχου κατά την 
εμπορία σπόρων προς σπορά συμβατικών ποικιλιών 
καλλιεργουμένων φυτικών ειδών για την παρουσία 
προσμίξεων από γενετικά τροποποιημένους σπόρους 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 7, 16 και 19 του ν.1564/1985 «Οργάνω¬ 
ση παραγωγής και εμπορίας πολλαπλασιαστικού υλικού 
φυτικών ειδών» (Α 164), όπως τροποποιήθηκαν με τις δια¬ 
τάξεις του άρθρου 2 του ν.2040/1992 «Ρύθμιση θεμάτων 
αρμοδιότητας Υπουργείου Γεωργίας και νομικών προσώ- 

πων εποπτείας του και άλλες διατάξεις» (Α 70), τις διατά¬ 
ξεις των άρθρων 3 και 5 του ν.2325/1995 «Τροποποίηση 
διατάξεων του ν. 1564/1995 και άλλες διατάξεις» (Α 153) 
και τις διατάξεις του άρθρου 5 του ν. 2732/1999 «Διεπαγ- 
γελματικές Οργανώσεις και ρύθμιση θεμάτων αρμοδιό¬ 
τητας του Υπουργείου Γεωργίας» (Α 154). 

β) Του δευτέρου εδαφίου της παρ. 2 του άρθρου 15 του 
ν. 1650/1986 «Για την προστασία του περιβάλλοντος» (Α 
160) 

γ) Τ ου άρθρου 29Ατου ν. 1558/1985 «Κυβέρνηση και κυ¬ 
βερνητικά όργανα» (Α 137), όπως το άρθρο αυτό προστέ¬ 
θηκε με το άρθρο 27 του ν.2081/ 1992 «Ρύθμιση του θε¬ 
σμού των Επιμελητηρίων, τροποποίηση διατάξεων του 
Ν.1712/1987γιατον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε με το άρθρο 1 του ν.2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α 38). 

δ) Της 88740/1883/16.11.1995 απόφασης των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Εθνικής Οικονομίας, Οικονομικών, Γεωργίας, Υγείας 
και Πρόνοιας, Περιβάλλοντος, Χωροταξίας και Δημοσίων 
Έργων, Βιομηχανίας, Ενέργειας και Τεχνολογίας και 
Εμπορίου «Καθορισμός μέτρων και όρων για την σκόπιμη 
ελευθέρωση γενετικώς τροποποιημένων μικροοργανι¬ 
σμών στο περιβάλλον» (Β 1008), όπως τροποποιήθηκε και 
συμπληρώθηκε μεταγενέστερα. 

2. Την 353001/13.4.2000 απόφαση του Πρωθυπουργού 
και του υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β 566) 

3. Την Δ 17α /10/30/Φ 2.2.1/23.5.2000 απόφαση του 
Πρωθυπουργού και του Υπουργού Περιβάλλοντος, Χω¬ 
ροταξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β 654). 

4. Την από 7.9.2000 γνωμοδότηση της Τεχνικής Επιτρο¬ 
πής Πολλαπλασιαστικού Υλικού. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση καθορίζονται οι όροι για την 
πιστοποίηση και την εμπορία των σπόρων σποράς των μη 
γενετικά τροποποιημένων ποικιλιών καλλιεργουμένων 
φυτών ως προς την παρουσία προσμίξεων με σπόρους 
γενετικά τροποποιημένων ποικιλιών φυτικών ειδών ανε¬ 
ξαρτήτως προέλευσης (εθνικής παραγωγής, παραγωγής 
άλλων κρατών μελών της Ευρωπαϊκής Ένωσης, παραγω¬ 
γής τρίτων χωρών), καθώς και η διαδικασία και οι έλεγχοι 
για την τήρηση των όρων αυτών. 

Άρθρο 2 

Πεδίο εφαρμογής 

Η παρούσα απόφαση έχει εφαρμογή επί των σπόρων 
σποράς όλων των κατηγοριών που τίθενται σε εμπορία 
(προβασικός, βασικός, πιστοποιημένος διαφόρων γενε¬ 
ών, 5ί3ηό3Γά) των συμβατικών ποικιλιών των παρακάτω 
φυτικών ειδών: 


α) Τεύτλα της 297584/7-6-1989 απόφασης των Υπουρ¬ 
γών Εθνικής Οικονομίας και Γεωργίας «Τεχνικός Κανονι¬ 
σμός Ελέγχου και Πιστοποίησης σπόρων τεύτλων προς 
σπορά» (Β 465), όπως ισχύει κάθε φορά. 

β) Αραβόσιτος της 290277/2.6.1988 απόφασης των 
Υπουργών Εθνικής Οικονομίας και Γεωργίας «Τεχνικός 
Κανονισμός Ελέγχου και Πιστοποίησης σπόρων σποράς 
σιτηρών» (Β 488), όπως ισχύει κάθε φορά. 

γ) Ελαιοκράμβη, σόγια και βαμβάκι της 375762/ 
18.10.1990 απόφασης των Υπουργών Εθνικής Οικονο¬ 
μίας και Γεωργίας «Τεχνικός Κανονισμός Ελέγχου και πι¬ 
στοποίησης σπόρων προς σπορά ελαιούχων και κλωστι¬ 
κών φυτών» (Β 697), όπως ισχύει κάθε φορά. 

δ) Τομάτα (μόνο ποικιλίες για μεταποίηση) της 345331/ 
19.9.1989 απόφασης των Υπουργών Εθνικής Οικονομίας 
και Γεωργίας «Τεχνικός Κανονισμός Ελέγχου και Πιστο¬ 
ποίησης σπόρων κηπευτικών προς σπορά» (Β 769), όπως 
ισχύει κάθε φορά. 

Στην περίπτωση των υβριδίων έχει εφαρμογή ότι και επί 
των σπόρων των γονέων τους. 

Άρθρο 3 

Όρια προσμίξεων με γενετικά τροποποιημένους σπό¬ 
ρους σποράς 

1. Στους προς εμπορία σπόρους σποράς μη γενετικά 
τροποποιημένων ποικιλιών, δεν επιτρέπεται η παρουσία 
γενετικά τροποποιημένων σπόρων των οποίων οι γενετι¬ 
κές τροποποιήσεις δεν καλύπτονται από απόφαση της 
Επιτροπής των Ευρωπαϊκών Κοινοτήτων για τη διάθεσή 
τους στην αγορά, σύμφωνα με τα οριζόμενα στο άρθρο 
13 παρ. 4, του μέρους Γ της οδηγίας 90/220/ΕΟΚτου Συμ¬ 
βουλίου της 23ης Απριλίου 1990 «για την σκόπιμη ελευ¬ 
θέρωση γενετικώς τροποποιημένων οργανισμών στο πε¬ 
ριβάλλον» (ΕΕ Ε117). που εναρμονίστηκε με την αριθ, οικ. 
88740/1883/6.11.1995 απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Εθνικής Οι¬ 
κονομίας, Οικονομικών, Γεωργίας, Υγείας και Πρόνοιας, 
Περιβάλλοντος, Χωροταξίας και Δημοσίων Έργων, Βιο¬ 
μηχανίας, Ενέργειας και Τεχνολογίας και Εμπορίου «Κα¬ 
θορισμός μέτρων και όρων για την σκόπιμη ελευθέρωση 
γενετικώς τροποποιημένων μικροοργανισμών στο περι¬ 
βάλλον» (Β 1008). 

2. Στους προς εμπορία σπόρους σποράς μη γενετικά 
τροποποιημένωνποικιλιών, επιτρέπεται η παρουσία γενε¬ 
τικά τροποποιημένων σπόρων των οποίων οι γενετικές 
τροποποιήσεις καλύπτονται από απόφαση της Επιτρο¬ 
πής των Ευρωπαϊκών Κοινοτήτων για τη διάθεσή τους 
στην αγορά, σύμφωνα με τα οριζόμενα στο άρθρο 13 
παρ. 4 του μέρους Γ της οδηγίας 90/220/ΕΟΚ, που εναρ¬ 
μονίστηκε με την οικ. 88740/1883/6.11.1995 κοινή υπουρ¬ 
γική απόφαση, σε ποσοστά τέτοια που δεν παραβιάζουν 
τα ποσοστά που έχουν θεσπιστεί για την ποικιλιακή καθα¬ 
ρότητα των ποικιλιών κάθε φυτικού είδους και σε κάθε πε¬ 
ρίπτωση να μην ξεπερνούν το ποσοστό 0,5%. 

Άρθρο 4 

Συνοδευτικά έγγραφα - Πληροφορίες 

1. Κάθε σπορομερίδα των μη γενετικά τροποποιημένων 
ποικιλιών των φυτικών ειδών του άρθρου 2 εκτός της κα¬ 
τηγορίας εΙαηάαΓά της τομάτας, ανεξάρτητα προέλευ¬ 
σης, πρέπει να συνοδεύεται από επίσημα πιστοποιητικά 
που εκδίδονται από τις αρμόδιες για τον έλεγχο και την πι¬ 
στοποίηση του πολλαπλασιαστικού υλικού αρχές του 

κράτους στο οποίο έγινε η τελική πιστοποίηση, στα οποία 
θα βεβαιώνεται η παρουσία ή απουσία προσμίξεων γενε¬ 
τικά τροποποιημένων σπόρων όπως αυτές ορίζονται στο 
άρθρο 3. Εάν η σπορομερίδα δεν συνοδεύεται από τα πι¬ 
στοποιητικά αυτά εφαρμόζονται τα οριζόμενα στην παρ. 
2 του άρθρου 5 της παρούσας απόφασης. Κατ' εξαίρεση 
και για την περίπτωση της τομάτας και μόνο για την κατη¬ 
γορία 5ΐ3πά3Γά τα πιστοποιητικά θα εκδίδονται από τις 
επιχειρήσεις οι οποίες προέβησαν στην παραγωγή του 
σπόρου προς σπορά αυτής της κατηγορίας. 

2. Η αρμόδια για τον έλεγχο και την πιστοποίηση του 
πολλαπλασιαστικού υλικού κεντρική υπηρεσία του 
Υπουργείου Γεωργίας σε περίπτωση άφιξης φορτίων 
σπορομερίδων ποικιλιών των φυτικών ειδών του άρθρου 
2 μπορεί να ζητά πληροφορίες από τις αντίστοιχες επίση¬ 
μες υπηρεσίες των χωρών από τις οποίες προέρχονται τα 
υπόψη φορτία, πέραν αυτών που περιέχονται στα συνο¬ 
δευτικά έγγραφα. 

Άρθρο 5 

Δειγματοληψία - Εργαστηριακές εξετάσεις 

1. Σε περίπτωση άφιξης φορτίων σπόρων σποράς ποικι¬ 
λιών των φυτικών ειδών του άρθρου 2 από τρίτες χώρες 
και κατά τη διάρκεια των τελωνειακών διαδικασιών, οι αρ¬ 
μόδιες για το πολλαπλασιαστικό υλικό υπηρεσίες, όπως 
αυτές καθορίζονται στο άρθρο 7 του ν. 1564/1985, διε¬ 
νεργούν, πέραν των ελέγχων και δειγματοληψιών που 
προβλέπει η ισχύουσα για το πολλαπλασιαστικό υλικό νο¬ 
μοθεσία, έλεγχο για την ύπαρξη του συνοδευτικού εγ¬ 
γράφου του άρθρου 4 της παρούσας, καθώς και επίσημη 
δειγματοληψία για τη διαπίστωση με εργαστηριακές με¬ 
θόδους της παρουσίας ή μη προσμίξεων γενετικά τροπο¬ 
ποιημένων σπόρων όπως αυτές ορίζονται στο άρθρο 3. 

2. Η δειγματοληψία αυτή είναι τυχαία στην περίπτωση 
που υπάρχει το συνοδευτικό έγγραφο του άρθρου 4 και 
καθολική στην περίπτωση που το έγγραφο αυτό δεν 
υπάρχει και διενεργείται με την παρουσία εκπροσώπου 
της ενδιαφερόμενης επιχείρησης εμπορίας ή παραγωγής 
σπόρου, σύμφωνα με διεθνώς καθιερωμένες διαδικασίες 
και μεθόδους, άλλως σύμφωνα με μεθόδους που εφαρ¬ 
μόζονται στη χώρα μας. Σε κάθε περίπτωση κατά τη δειγ¬ 
ματοληψία λαμβάνεται και αντίδειγματο οποίο φυλάσσε¬ 
ται στην υπηρεσία που την πραγματοποίησε. Τα δείγματα 
σφραγίζονται επίσημα και φέρουν ετικέτα στην οποία 
εκτός των άλλων στοιχείων αναγράφονται τα ονοματεπώ¬ 
νυμα των προσώπων που πραγματοποίησαν τη δειγματο¬ 
ληψία και του εκπροσώπου της επιχείρησης. Τα στοιχεία 
της ετικέτας υπογράφονται από τα προαναφερθέντα 
πρόσωπα. 

3. Στην περίπτωση ενδοκοινοτικής απόκτησης, αμέσως 
μετά την άφιξη των φορτίων σπόρων σποράς των ποικι- 
λιώντων φυτικών ειδώντου άρθρου 2, στις αποθήκες των 
επιχειρήσεων εμπορίας σπόρων, οι επιχειρήσεις προβαί¬ 
νουν στην αναγγελία της άφιξης σύμφωνα με τα προβλε- 
πόμενα στην 366884/16.5.1994 απόφαση των Υπουργών 
Εθνικής Οικονομίας και Γεωργίας «Τεχνικός Κανονισμός 
ενδοκοινοτικής απόκτησης και εισαγωγών από τρίτες χώ¬ 
ρες Πολλαπλασιαστικού υλικού καλλιεργουμένων φυτι¬ 
κών ειδών» (Β 409), στις αρμόδιες κατάτόπους για το πολ¬ 
λαπλασιαστικό υλικό περιφερειακές υπηρεσίες, οι οποίες 
αμέσως μετά την αναγγελία προβαίνουν στον έλεγχο και 
τη δειγματοληψία που αναφέρονται στην παράγραφο 1. 

4. Σε περίπτωση τελικής πιστοποίησης στη χώρα μας 


σπόρων σποράς συ μβατικών ποικιλιών των ειδών του άρ¬ 
θρου 2, οι αρμόδιες υπηρεσίες πριντηντελική πιστοποίη¬ 
ση προβαίνουν στη δειγματοληψία που αναφέρεται στην 
παρ. 1. 

5. Τα δείγματα που λαμβάνονται σύμφωνα με τις παρα¬ 
γράφους 2,3 και 4 του παρόντος άρθρου, είναι επί πλέον 
των δειγμάτων που λαμβάνονται για τις λοιπές εργαστη¬ 
ριακές εξετάσεις που προβλέπονται από την ισχύουσα 
για το πολλαπλασιαστικό υλικό νομοθεσία, αποστέλλο- 
νται δε κωδικοποιημένα, σε εργαστήρια του Δημοσίου και 
των Νομικών Προσώπων Δημοσίου ή Ιδιωτικού Δικαίου 
που εποπτεύονται από το Δημόσιο. 

6. Τα εργαστήρια αυτά πρέπει να έχουν την απαραίτη¬ 
τη υποδομή, στελέχωση και εμπειρία γιατη διενέργειαερ- 
γαστηριακών εξετάσεων ανίχνευσης (ποιοτικής και ποσο¬ 
τικής) γενετικά τροποποιημένων οργανισμών. Οι εργα¬ 
στηριακές αυτές εξετάσεις διενεργούνται σύμφωνα με 
τις διεθνώς εφαρμοζόμενες εργαστηριακές μεθόδους, 
άλλως σύμφωνα με μεθόδους που εφαρμόζονται στη χώ¬ 
ρα μας. 

7. Υπεύθυνος φορέας για τον καθορισμό της μεθοδο¬ 
λογίας των δειγματοληψιών και των αναγκαίων εργαστη¬ 
ριακών αναλύσεων θα είναι το Εθνικό Ίδρυμα Αγροτικής 
Έρευνας (ΕΘ.Ι.ΑΓ.Ε.), συνεπικουρούμενο και από τον 
Οργανισμό Πιστοποίησης και Επίβλεψης Γεωργικών 
Προϊόντων (Ο.Π.Ε.ΓΕ.Π). Το ΕΘ.Ι.ΑΓ.Ε. θα έχει την ευθύ¬ 
νη και το συντονισμό σε συνεργασία με το Επιστημονικό 
Συμβούλιο Βιοτεχνολογίας για τα αγροτικά προϊόντα, επι¬ 
στημονικές επιτροπές και ιδρύματα της χώρας. 

Ειδικά για την τρέχουσα καλλιεργητική περίοδο 2000- 
2001 και λόγω του επείγοντος ισχύουν τα κάτωθι. 

Το μέγεθος του δείγματος και η συγκεκριμένη μέθοδος 
που θα χρησιμοποιήσουν τα εργαστήρια που θα αναλά¬ 
βουν τη διεξαγωγή των υπόψη εργαστηριακών εξετάσε¬ 
ων καθορίζονται από επταμελή Επιστημονική Επιτροπή 
στην οποία θα συμμετέχουν από ένας εκπρόσωπος: 

α) Της αρμόδιας κεντρικής υπηρεσίας του Υπουργείου 
Γεωργίας 

β) Των Πανεπιστημίων Αθηνών, Θεσσαλονίκης, Κρήτης 
και Γ εωπονικού Αθηνών. 

γ) Της Ελληνικής Βιομηχανίας Ζάχαρης και 
δ) Του Εθνικού Ιδρύματος Αγροτικής Έρευνας 
(ΕΘ.Ι.ΑΓ.Ε.). 

Οι εκπρόσωποι με τους αναπληρωτές τους ορίζονται 
από τους αρμόδιους φορείς. 

Άρθρο 6 

Αποτελέσματα εργαστηριακών εξετάσεων 
Λήψη μέτρων 

1. Οι σπορομερίδες από τις οποίες ελήφθησαν δείγμα¬ 
τα του άρθρου 5 και για τις οποίες δεν υπάρχει το συνο¬ 
δευτικό έγγραφο του άρθρου 4, παραμένουν στις αποθή¬ 
κες των επιχειρήσεων εμπορίας ή παραγωγής σπόρων 
μέχρι την ολοκλήρωση των αποτελεσμάτων των εργα¬ 
στηριακών εξετάσεων, απαγορευομένης κάθε διακίνη¬ 
σης ή εμπορίας αυτών. 

2. Εφόσον από τον εργαστηριακό έλεγχο διαπιστωθεί 
ότι σπορομερίδες αποκλίνουν από τα οριζόμενα στο άρ¬ 
θρο 3 της παρούσας: 

α) Οι αρμόδιες για το πολλαπλασιαστικό υλικό υπηρε¬ 
σίες: 

αα) επιβάλλουν την απαγόρευση εμπορίας των συγκε¬ 
κριμένων σπορομερίδων 

ββ) προβαίνουν στον αποχαρακτηρισμό των επιμέρους 
συσκευασιών με εξαίρεση τις σπορομερίδες που οι κάτο¬ 
χοί τους δηλώνουν ότι πρόκειται να τις εξαγάγουν εκτός 
του εθνικού χώρου. 

β) Δεν πιστοποιούνται τελικά ως σπόροι σποράς. 

3. Οι σπόροι της προηγούμενης παραγράφου μπορεί 
να χρησιμοποιηθούν για άλλη εκτός της σποράς χρήση, 
εφόσον δεν υπάρχει άλλο κώλυμα ή να εξαχθούν εκτός 
του εθνικού χώρου, εντός προθεσμίας που ορίζεται με 
την απόφαση απαγόρευσης εμπορίας, διαφορετικά κα- 
ταστρέφονται με μέριμνα των κατόχωντους καιπαρουσία 
εκπροσώπων της κατά τόπο αρμόδιας υπηρεσίας. 

Τα αποδεικτικά στοιχεία της κατά τα ανωτέρω χρησιμο¬ 
ποίησης ή εξαγωγής ή καταστροφής των υπόψη σπορο¬ 
μερίδων, κατατίθενται στην υπηρεσία η οποία επέβαλε 
την απαγόρευση της εμπορίας τους. 

4. Εάν τα αποτελέσματα των εργαστηριακών εξετάσεων 
του άρθρου 5 αμφισβητηθούν από τον κάτοχο των υπό 
έλεγχο σπορομερίδων, μπορεί να ζητηθεί επανάληψη της 
εργαστηριακής εξέτασης. Η νέα εξέταση ανατίθεται σε 
εργαστήριο άλλο από αυτό που διενήργησε την πρώτη 
εξέταση και διεξάγεται επίτου αντιδείγματοςτου άρθρου 
5 της παρούσας. Τα έξοδα του επανελέγχου βαρύνουν 
τον αιτούντα και οι ποσότητες σπόρου τις οποίες αντι¬ 
προσωπεύει το δείγμα δεν διακινούνται ούτε εμπορεύο¬ 
νται μέχρι τη λήψη του αποτελέσματος του επανελέγχου, 
το οποίο είναι τελεσίδικο. 

5. Οι επιχειρήσεις παραγωγής και εμπορίας πολλαπλα¬ 
σιαστικού υλικού που είναι κάτοχοι αδειών τύπου Α, Β, Γ 
και Δ οφείλουν να τηρούν στοιχεία διάθεσης του πολλα¬ 
πλασιαστικού υλικού των φυτικών ειδώντου άρθρου 2της 
παρούσας μέχρι και τον τελικό καταναλωτή. Τα στοιχεία 
αυτά πρέπει να περιλαμβάνουν τουλάχιστον το ονοματε¬ 
πώνυμο του καταναλωτή, το φυτικό είδος, την ποικιλία, τη 
σπορομερίδα και την ποσότητα. 

Άρθρο 7 

Διοικητική συνδρομή 

Η αρμόδια για το πολλαπλασιαστικό υλικό κεντρική 
υπηρεσία του Υπουργείου Γεωργίας προβαίνει σε ενημέ¬ 
ρωση των άλλων Κρατών - μελών της Ευρωπαϊκής Ένω¬ 
σης και της Επιτροπής της Ευρωπαϊκής Ένωσης επί των 
ληφθέντων δειγμάτων, των αποτελεσμάτων των ελέγχων 
και των εργαστηριακών εξετάσεων που πραγματοποιού¬ 
νται με βάση την παρούσα κατά φυτικό είδος, ποικιλία, 
σπορομερίδα και προέλευση. Η ενημέρωση αυτή περι¬ 
λαμβάνει και τα μέτρα που λαμβάνονται με βάση το άρ¬ 
θρο 6 της παρούσας απόφασης. 

Άρθρο 8 

Κυρώσεις 

Στους παραβάτες των διατάξεων της παρούσας από¬ 
φασης επιβάλλονται τα μέτρα του άρθρου 19 του 
ν. 1564/1985, όπως αντικαταστάθηκε με την παρ. 12 του 
άρθρου 2 του ν. 2040/1992, οι κυρώσεις του άρθρου 25 
του ν. 1564/1985, όπως αντικαταστάθηκε με το άρθρο 8 
του ν. 2325/1995, καθώς και οι κυρώσεις του άρθρου 16 
της 88740/1883/6.11.1995 κοινής υπουργικής απόφασης 
(Β 1008). 

Άρθρο 9 

Μεταβατικές διατάξεις 

Η παρούσα απόφαση ισχύει και για τις περιπτώσεις που 


ήδη έχουν χορηγηθεί άδειες εισαγωγής των ποικιλιών 
των φυτικών ειδών του άρθρου 2 και των οποίων η διαδι¬ 
κασία εισαγωγής δεν έχει ολοκληρωθεί μέχρι τη δημοσί¬ 
ευση της παρούσας απόφασης στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 16 Φεβρουάριου 2001 

ΟΙ ΥΦΥΠΟΥΡΓΟΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

ΗΛΙΑΣ ΕΥΘΥΜΙΟΠΟΥΛΟΣ ΕΥΑΓ. ΑΡΓΥΡΗΣ 


Αριθ. 281464/274488 (4) 

Ρύθμιση της αλιείας των μεγάλων πελαγικών ψαριών έτους 

2001 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά όργα¬ 
να» (ΦΕΚ Α' 139), όπως τροποποιήθηκε μεταγενέστερα 
και ισχύει σήμερα. 

β) Του άρθρου 9 παρ. 2, του Ν. 2732/99 «Διεπαγγελμα- 
τικές Οργανώσεις και ρύθμιση θεμάτων αρμοδιότητας 
του Υπουργείου Γεωργίας» (ΦΕΚ Α' 154). 

γ) Του άρθρου 48του Ν. 2538/97 «Τροποποίηση της κεί¬ 
μενης νομοθεσίας για τα Γεωργικά και Κτηνιατρικά φάρ¬ 
μακα, ρύθμιση χρεών συνεταιριστικών οργανώσεων και 
άλλες διατάξεις» (ΦΕΚ Α' 242). 

δ) Του Κανονισμού (ΕΚ) 858/94 του Συμβουλίου «για τη 
θέσπιση καθεστώτος στατιστικής καταγραφής του ερυ¬ 
θρού τόννου (Τύυηηυε Ιάγηηυε) στην Κοινότητα» (Ε 99), 
όπως τροποποιήθηκε και ισχύει. 

ε) Του Κανονισμού (ΕΚ) 1626/94του Συμβουλίου «γιατη 
θέσπιση ορισμένωντεχνικών μέτρων διατήρησης των αλι¬ 
ευτικών πόρων στη Μεσόγειο» (Ε 171), όπως τροποποιή¬ 
θηκε μεταγενέστερα και ισχύει. 

στ) Του Κανονισμού (ΕΚ) 1627/94 του Συμβουλίου (Ε 
171) για τη θέσπιση των γενικών διατάξεων για τις ειδικές 
άδειες αλιείας. 

ζ) Του Κανονισμού (ΕΚ) 2737/1999 της Επιτροπής «για 
τροποποίηση του Καν. (ΕΟΚ) 2807/83 για τον καθορισμό 
των ειδικών λεπτομερειών που αφορούν την καταγραφή 
πληροφοριών σχετικά με τα αλιεύματα των Κρατών με¬ 
λών» (Ε 328). 

η) Του Κανονισμού (ΕΚ) 2848/2000 του Συμβουλίου «πε¬ 
ρί καθορισμού, για το 2001, για ορισμένα αποθέματα 
ιχθύων και ομάδες αποθεμάτων ιχθύων, των αλιευτικών 
δυνατοτήτων και συναφών όρων στα κοινοτικά ύδατα και 
για κοινοτικά σκάφη σε άλλα ύδατα», σύμφωνα με τον 
οποίο καθορίζονται ποσοστώσεις ψαριών. (Ε334). 

2. Τις διατάξειςτου Π.Δ. 30/1996, Κωδικοποίηση σε ενι¬ 
αίο κείμενο νόμου με τίτλο «Κώδικας Νομαρχιακής Αυτο¬ 
διοίκησης» των ισχυουσών διατάξεων για τη Νομαρχιακή 
Αυτοδιοίκηση (ΦΕΚΑ'21). 

3. Την ανάγκη ορθολογικής εκμετάλλευσης των αποθε¬ 
μάτων των θαλάσσιων οργανισμών και ιδιαίτερα των με¬ 
γάλων πελαγικών ειδών. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Τη γνωμοδότηση αριθμ. 213/2001 του Συμβουλίου 
Αλιείας, αποφασίζουμε: 

1. Η αλιεία των μεγάλων πελαγικών ψαριών, των ειδών 
ερυθρού τόννου (Τάυηηυε Ιάγηηυε), μακρύπτερου τόν- 
νου (τοννάκι - ΤΟυηηυε αίαΐυηρα) και ξιφία (Χίράίαε ρΐαάί- 
υε), που διενεργείται από επαγγελματικά αλιευτικά σκά¬ 
φη ελληνικής σημαίας στη Μεσόγειο και στον Ατλαντικό, 
κατά τη διάρκεια του αλιευτικού έτους 2001, διέπεται από 
τις ακόλουθες διατάξεις. 

α. Οι αρμόδιες Υπηρεσίες Αλιείας των Νομαρχιακών Αυ¬ 
τοδιοικήσεων, μετά από σχετική αίτηση του ενδιαφερο¬ 
μένου πλοιοκτήτη ή πλοιάρχου του επαγγελματικού αλι¬ 
ευτικού σκάφους, χορηγούν στο σκάφος πρόσθετη άδεια 
αλιείας μεγάλων πελαγικών ψαριών, κατονομαζόμενων 
ειδών, σύμφωνα με το υπόδειγμα 1 του Παραρτήματος, η 
οποία εφεξής καλείται «Ειδική Άδεια». 

Η Ειδική Άδεια έχει ισχύ μέχρι την 31η .01.2002, εκτός 
εάν παύσει να ισχύει ή ανακληθεί σύμφωνα με τις διατά¬ 
ξεις των περιπτώσεων (ιβ) και (ιγ) της παρούσας παρα¬ 
γράφου. Αντίγραφο της Ειδικής Άδειας διαβιβάζεται από 
την Νομαρχιακή Υπηρεσία Αλιείας, που την έχει εκδόσει, 
στη Δ/νση Θαλάσσιας Αλιείας του Υπουργείου Γεωργίας 
και στην οικεία Λιμενική Αρχή, η οποία και καταχωρίζει τα 
στοιχεία αυτής στην άδεια αλιευτικού σκάφους επαγγελ¬ 
ματικής αλιείας. 

β. Η Ειδική Άδεια χορηγείται σε επαγγελματικά αλιευτι¬ 
κά σκάφη που είναι εφοδιασμένα με άδεια αλιείας για δί¬ 
χτυα, αγκιστρωτά εργαλεία (παραγάδια, συρτή, καθετή 
κ.λ.π.) ή κυκλικά δίχτυα (γρι-γρι). Στα εφοδιαζόμενα με Ει¬ 
δική Άδεια επαγγελματικά αλιευτικά σκάφη, δε μπορεί να 
χορηγηθεί ειδικά για την αλιεία των ανωτέρω ειδών μεγά¬ 
λων πελαγικών ψαριών, άδεια για εργαλεία τα οποία δεν 
αναγράφονται στην επαγγελματική άδεια αλιείας του 
σκάφους. 

γ. Τα ανωτέρω αλιευτικά εργαλεία επιτρέπεται να χρη¬ 
σιμοποιούνται τηρουμένων των διατάξεων της περίπτω¬ 
σης (ζ) της παρούσας παραγράφου. 

δ. Επιτρέπεται η χορήγηση Ειδικής Άδειας σε «μικτά» 
αλιευτικά σκάφη, (μηχανότρατα και γριγρί) για κυκλικά δί¬ 
χτυα, απαγορεύεται όμως η χορήγηση Ειδικής Άδειας σε 
σκάφη που είναι εφοδιασμένα ταυτόχρονα με άδεια μη¬ 
χανότρατας και διχτυών -παραγαδιών. 

ε. Ειδικότερα, για τη διενέργεια αλιείας ερυθρού τόν¬ 
νου, η Ειδική Άδεια χορηγείται μόνο σε σκάφη που είχαν 
εφοδιαστεί με ανάλογη άδεια κατά τη διάρκεια μιας του¬ 
λάχιστον των αλιευτικών περιόδων 1998,1999, 2000 και 
είχαν υποβληθεί στις αρμόδιες αρχές από τον πλοιοκτή¬ 
τη ή κυβερνήτη του σκάφους, «Δηλώσεις εκφόρτωσης / 
μεταφόρτωσης» καθώς και σε σκάφη ολικού μήκους με¬ 
γαλύτερου ή ίσου των 12 μ., στα οποία χορηγήθηκε μετά 
την 1.1.2000 νέα επαγγελματική άδεια αλιείας στα πλαί¬ 
σια των παραγράφων (α), (β), (δ) του άρθ.1 του π.δ. 
261/91, τη ρου μένω ν των διατάξεων των περιπτώσεων (β), 
(γ) και (δ) της παρούσας παραγράφου. 

στ. Κατά τη διάρκεια ισχύοςτης Ειδικής Άδειας δεν ανα¬ 
στέλλεται η ισχύς της επαγγελματικής άδειας αλιείας 
σκάφους για την αλιεία των λοιπών ειδών. 

ζ. Η χορήγηση της Ειδικής Άδειας με τους περιεχόμε- 


νους όρους δεν αναιρεί άλλες διατάξεις που ρυθμίζουν 
τεχνικά μέτρα αλιείας των ως άνω ειδών. 

η. Ο πλοίαρχος κάθε αλιευτικού σκάφους, που έχει εφο¬ 
διαστεί με την Ειδική Άδεια υποχρεούται να συμπληρώνει 
και να υπογράφει μετά από κάθε αλιευτικό ταξίδι το «Ημε¬ 
ρολόγιο αλιευτικού σκάφους - Δήλωση εκφόρτωσης/με- 
ταφόρτωσης», όπως το συνημμένο υπόδειγμα 2 του πα¬ 
ραρτήματος, το βάρος του ερυθρού τόννου πρέπει να ση¬ 
μειώνεται για κάθε ψάρι χωριστά, ενώ για τα λοιπά είδη 
είναι αρκετή η συνολική παραγωγή και ο συνολικός αριθ¬ 
μός ψαριών κάθε αλιευτικού ταξιδιού για κάθε αλιευτικό 
σκάφος. 

θ. Μετά από κάθε αλιευτικό ταξίδι ο πλοίαρχος ή εκ- 
πρόσωπόςτου υποχρεούται να υποβάλλει το έντυπο Ημε¬ 
ρολόγιο αλιευτικού σκάφους-Δήλωση εκφόρτωσης/με- 
ταφόρτωσης, στην αρμόδια Λιμενική Αρχή του λιμένα εκ¬ 
φόρτωσης. 

ι. Η υποχρέωση υποβολής από τον πλοίαρχο ή εκπρό¬ 
σωπό του Ημερολογίου αλιευτικού σκάφους-Δήλωσης 
εκφόρτωσης/μεταφόρτωσης δεν απαλλάσσει τους εξα- 
γωγείς από την υποχρέωση συμπλήρωσης του Στατιστι¬ 
κού Δελτίου για τις εξαγωγές, σύμφωνα με τους Κοινοτι¬ 
κούς Κανονισμούς 858/94 και 1446/99 του Συμβουλίου 
«περί στατιστικής καταγραφής του ερυθρού τόννου στην 
Κοινότητα». 

ια. Σε περίπτωση εκφόρτωσης του αλιεύματος σε λιμέ¬ 
να Κοινοτικής ή Τρίτης Χώρας, ο πλοίαρχος κάθε αλιευτι¬ 
κού σκάφους που διενεργεί την αλιεία των ειδών αυτών, 
οφείλει να συμμορφώνεται με τις διατάξεις της εν λόγω 
χώρας και να αποστέλλει, αμέσως με τηλεομοιοτυπία 
(ίαχ), συμπληρωμένο το έντυπο «Ημερολόγιο αλιευτικού 
σκάφους - Δήλωση εκφόρτωσης /μεταφόρτωσης», στη 
Δ/νση Αλιευτικών Εφαρμογώντου Υπουργείου Γ εωργίας. 

ιβ. Οι εκδοθείσες Ειδικές Άδειες παύουν αυτοδικαίως 
να ισχύουν για την αλιεία του ερυθρού τόννου, ύστερα 
από σχετική εντολή του Υπουργείου Γ εωργίας, εάν διαπι¬ 
στωθεί εξάντληση της επιτρεπόμενης ποσόστωσης πριν 
την 31η -12-2001, ενώ μπορεί να αξιοποιούνται για τα δύο 
άλλα είδη τηρουμένων τυχόν άλλων περιοριστικών διατά¬ 
ξεων, όπως διευκρινίζεται στην περίπτωση (ζ) της παρού¬ 
σας παραγράφου. 

ιγ. Η μη συμμόρφωση με τους όρους και προϋποθέσεις 
της παρούσας συνεπάγεται άμεση ανάκληση της χορη- 
γηθείσας Ειδικής Άδειας αλιείας. 

ιδ. Η τήρηση συγκέντρωσης των δεδομένων του Υπο¬ 
δείγματος 2, του Παραρτήματος, σύμφωνα με τα προ- 
βλεπόμενα στην παρούσα, ισχύει και για σκάφη ξένης ση¬ 
μαίας που εκφορτώνουν σε ελληνικούς λιμένες. 

2. Προσαρτάται και αποτελεί αναπόσπαστο μέρος της 
παρούσας απόφασης το κατωτέρω παράρτημα. 

3. Η παρούσα απόφαση ισχύει μέχρι 31 Ιανουάριου 
2002 . 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Φεβρουάριου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

ΠΑΡΑΡΤΗΜΑ 

ΥΠΟΔΕΙΓΜΑ 1 
ΑΠΟΦΑΣΗ 

ΘΕΜΑ : «Ειδική Άδεια Αλιείας μεγάλων πελαγικών ψα¬ 
ριών» 

Ο ΝΟΜΑΡΧΗΣ 

Έχοντας υπόψη: 

1. Τις διατάξεις: 

α. Του Β.Δ. 666/1966 (ΦΕΚ160 Α') «Περί αδειών αλιευτι¬ 
κών σκαφών» 

β. Του Π .Δ. 332/1983 (ΦΕΚ 119 Α') «Μεταβίβαση αρμο¬ 
διοτήτων του Υπουργού Γεωργίας στους Νομάρχες». 

γ. Του Π.Δ. 30/96 (ΦΕΚ Α' 21), Κωδικοποίηση σε ενιαίο 
κείμενο νόμου με τίτλο «Κώδικας Νομαρχιακής Αυτοδιοί¬ 
κησης» των ισχυουσών διατάξεων για τη Νομαρχιακή Αυ¬ 
τοδιοίκηση. 

2. Του Καν. (ΕΚ) 2848/2000 του Συμβουλίου, σύμφωνα 
με τον οποίο καθορίζονται ποσοστώσεις ορισμένων 
άκρως μεταναστευτικών ψαριών (1_ 334). 

3. Την αριθμ.Απόφαση του Υπουργού Γε¬ 

ωργίας «Ρύθμιση της αλιείας των μεγάλων πελαγικών ψα¬ 
ριών για το έτος 2001» 

Αποφασίζουμε 

1. Χορηγούμε στο επαγγελματικό αλιευτικό σκάφος 

(όνομα σκάφους) . με ΑΜΑΣ. 

και (λιμάνι και αριθμός νηολόγησης).που 

ανήκει στον (όνομα πλοιοκτήτη). 

. Ειδική Άδεια Αλιείας μεγάλων πελαγι- 

κών ψαριών για την αλιεία των ειδών :. 


με τα αλιευτικά εργαλεία :. 

2. Με ευθύνη του πλοιοκτήτη ή του πλοιάρχου καταχω- 
ρούνται τα στοιχεία της Ειδικής Άδειας αλιείας, στην 


άδεια αλιείας επαγγελματικού σκάφους από την οικεία Λι¬ 
μενική Αρχή. 

3. Η χρονική διάρκεια ισχύος της άδειας δεν μπορεί να 
υπερβαίνει την 31η Ιανουάριου 2002. Παύει δε να ισχύει 
άμεσα και μόνο για την αλιεία του ερυθρού τόννου μετά, 
τη διαπίστωση της εξάντλησης της συνολικής επιτρεπό¬ 
μενης ποσότητας αλίευσης ερυθρού τόννου, ενώ δύναται 
να αξιοποιείται για τα άλλα δύο είδη μέχρι την ανωτέρω 
ημερομηνία. 

4. Κατά την διάρκεια ισχύος της άδειας δεν αναστέλλε¬ 
ται η κύρια άδεια αλιείας του σκάφους για την αλιεία των 
λοιπών ειδών. 

5. Ο πλοίαρχος του σκάφους υποχρεούται: 

α. Να συμπληρώνει και υπογράφει μετά από κάθε αλι¬ 
ευτικό ταξίδι «Δήλωση εκφόρτωσης-μεταφόρτωσης με¬ 
γάλων πελαγικών ψαριών» (επισυναπτόμενο υπόδειγμα 
2 ). 

β. Να συμπληρώνει το βάρος του ερυθρού τόννου, για 
κάθε ψάρι χωριστά ενώ για τα υπόλοιπα είδη, συμπληρώ¬ 
νεται η συνολική παραγωγή (αριθμός ατόμων - βάρος) 
κάθε αλιευτικού ταξιδιού για κάθε σκάφος. 

γ. Να υποβάλλει ο ίδιος ή εκπρόσωπός του την ή τις Δη¬ 
λώσεις εκφόρτωσης/μεταφόρτωσης αμέσως μετά το αλι¬ 
ευτικό ταξίδι στην αρμόδια Λιμενική αρχή του λιμανιού εκ- 
φόρτωσης. 

δ. Σε περίπτωση εκφόρτωσης του αλιεύματος σε Κοι¬ 
νοτική ή Τρίτη Χώρα, να συμμορφώνεται με τις διατάξεις 
της εν λόγω χώρας και να αποστέλλει αμέσως με ΡΑΧ τη 
Δήλωση εκφόρτωσης/μεταφόρτωσης στην Δ/νση Αλιευ¬ 
τικών Εφαρμογών του Υπ. Γεωργίας. 

ε. Να εφαρμόζει απαρέγκλιτα όλες τις οδηγίες και να 
συνεργάζεται με τις αρμόδιες Νομ/κές Υπηρεσίες 
(Νομ/κή Υπηρεσία Αλιείας - Λιμενικές Αρχές), παρέχο¬ 
ντας κάθε στοιχείο που θα του ζητηθεί για την αλιεία των 
πιο πάνω ειδών. 

6. Η μη συμμόρφωση με τους όρους και τις προϋποθέ¬ 
σεις της παρούσας, συνεπάγεται άμεση ανάκληση της 
χορηγηθείσας Ειδικής Άδειας Αλιείας. 

Ο ΝΟΜΑΡΧΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























